system
Răspunde în limba română, în stilul Wikipedia, cat mai corect gramatical.
user
Ce detalii ai despre Berința, Maramureș?
assistant
thumb|250px|Biserica „Sfântul Nicolae” din Berința, monument istoric aflat pe lista de patrimoniu.

Berința este un sat în comuna Copalnic-Mănăștur din județul Maramureș, Transilvania, România.

Istoric 
Prima atestare documentară: 1405 (Berenche).

Etimologie 
Etimologia numelui localității: din n. fam. Berința (< tema Berin + -ț- + -a).

Demografie 
La recensământul din 2011, populația era de 733 locuitori.

Așezământ monahal 
In Berința este o mănăstire ortodoxă cu hramul „Sf. Apostol Andrei”, „Schimbarea la față”.

Obiectiv memorial 
Monumentul Eroilor Români din Primul Război Mondial. Opera comemorativă a fost dezvelită în anul 1933 în curtea bisericii, în memoria eroilor care au căzut pe câmpul de luptă în Primul Război Mondial. Din punct de vedere decorativ, o cască de infanterie a fost reprodusă în partea superioară a monumentului. Locuitorii din Berința au restaurat monumentul, înalt de 4,10 m, în anul 1982.

Monumente istorice  
 Ruinele bisericii „Cuvioasa Paraschiva” (1807); 
 Biserica „Sf. Nicolae” (sec. XVIII).

Personalități 
 Vasile Gheție (1903–1990), medic veterinar, membru al Academiei Române.
 Augustin Buzura (1938–2017), prozator, eseist, scenarist, membru al Academiei Române.

Note 

Berința, Copalnic-Mănăștur